Șeful editorial al postului Realitatea TV a decis să demisioneze din funcția pe care a deținut-o. El a trimis, chiar din concediu, un mesaj de la revedere colegilor săi, fără a preciza motivele care au stat la baza deciziei. El precizează totuși: „ Nu am vreo ofertă din afară. Am decis să mă opresc aici.”

Publicitate „Am făcut împreună cu voi cel mai nebunesc gest pe care l-au făcut nişte jurnalişti în firea lor. Probabil că nimeni nu va reuşi să vă plătească vreodată pentru că aţi urmat o echipă, o siglă şi aţi plecat cu cortul. Pentru că demnitatea nu are preţ.”, a mai spus Cristi Coman în mesaj.

Contactat de paginademedia.ro, Cristi Coman a confirmat demisia, dar a refuzat să comenteze decizia: „Pur și simplu nu vreau să fac public cum am luat această decizie”, a declarat Coman.

Mesajul integral, în continuare:

Stimati colegi, Sunt în concediu. Nu asta e ştirea, ați aflat deja. După concediu, voi mai trece câteva zile pe la Realitatea. Apoi voi fi un telespectator, poate cel mai pătimaş. Am decis să fac o schimbare în viaţa mea, după o perioadă destul de lungă petrecută la Realitatea TV. Nu am vreo ofertă din afară. Am decis să mă opresc aici. Am făcut împreună cu voi cel mai nebunesc gest pe care l-au făcut nişte jurnalişti în firea lor. Probabil că nimeni nu va reuşi să vă plătească vreodată pentru că aţi urmat o echipă, o siglă şi aţi plecat cu cortul. Pentru că demnitatea nu are preţ. Apoi am construit din nou Realitatea TV împreună. Şi împreună cu colegii mai tineri care s-au alăturat echipei. Sper să fie o construcţie solidă, pentru că meritaţi asta. Vă doresc ce îmi doresc şi mie: Baftă!

Iulia Bunea

iulia.buneapaginademedia.ro